Χάρολντ Ουίλσον

Ο Τζέιμς Χάρολντ Ουίλσον, Βαρόνος Ουίλσον του Ριβώ (αγγλικά: James Harold Wilson, Baron Wilson of Rievaulx, 11 Μαρτίου 1916 – 24 Μαΐου 1995) ήταν Βρετανός πολιτικός, που υπηρέτησε ως Πρωθυπουργός του Ηνωμένου Βασιλείου, από το 1964 έως 1970 και από το 1974 έως το 1976. Διετέλεσε Ηγέτης του Εργατικού Κόμματος, από το 1963 έως το 1976.https://www.gov.uk/government/history/past-prime-ministers/harold-wilson 

Ήταν μέλος της Βουλής των Λόρδων, από το 1983 έως τον θάνατό του το 1995. Υπηρέτησε ως βουλευτής της Βουλής των Κοινοτήτων του Ηνωμένου Βασιλείου, με το Εργατικό Κόμμα, για την εκλογική περιφέρεια του Χάιτον (1950-1983) και για την εκλογική περιφέρεια του Όρμσκερκ (1945-1950). 

Υπηρέτησε επίσης ως Αρχηγός της Α.Μ. Πλέον Πιστής Αντιπολίτευσης του Ηνωμένου Βασιλείου, από το 1963 έως το 1964, και από το 1970 έως το 1974. Υπό την Κυβέρνηση του Κλέμεντ Άτλι, υπηρέτησε ως Πρόεδρος του Βρετανικού Εμπορικού Συμβουλίου (Υπουργός Εμπορίου) (1947-1951), και ως Υπουργός Υπερπόντιου Εμπορίου (1947). 

Στις εκλογές της 15ης Οκτωβρίου του 1964, οι Συντηρητικοί, έπειτα από 13 χρόνια στην εξουσία, ηττήθηκαν και πρωθυπουργός εξελέγη ο Χάρολντ Ουίλσον. Η πλειοψηφία, όμως, των Εργατικών έναντι της συμμαχίας Συντηρητικών-Φιλελεύθερων περιορίστηκε σε τέσσερις έδρες. Ωστόσο, οι Εργατικοί συνέχισαν να διεκδικούν και να κατέχουν την εξουσία μέχρι την επόμενη δεκαετία, με κάποια διαλείμματα συντηρητικής διακυβέρνησης. Ο Ουίλσον διετέλεσε πρωθυπουργός για οκτώ χρόνια, από το 1964 έως το 1970 και από το 1974 μέχρι το 1976. Παραιτήθηκε από την ηγεσία των Εργατικών το 1975 και τον διαδέχθηκε ο Τζέιμς Κάλαχαν. Η οριστική ήττα των Εργατικών επήλθε το 1979, από τη Μάργκαρετ Θάτσερ.Ο Ουίλσον πρωθυπουργός της Βρετανίας, Ιστορικό Λεύκωμα 1964, σελ. 98, Καθημερινή (1997).

 Βιογραφία 
Ο Χάρολντ Ουίλσον, γεννήθηκε τον Μάρτιο του 1916 στο Χάντερσφιλντ του Γιόρκσαϊρ της Αγγλίας, όπου και μεγάλωσε. Αρχικά φοίτησε στο Royds Hall School στο Χάντσερσφιλντ, όμως από το 1932 έως την αποφοίτησή του το 1934, φοίτησε στο Λύκειο Αρρένων του "Wirral Grammar School for Boys" στο Μέρσισαϊντ της Βορειοδυτικής Αγγλίας. 

Σπούδασε κατόπιν υποτροφίας, αρχικά Σύγχρονη Ιστορία, και στη συνέχεια, Πολιτική, Φιλοσοφία και Οικονομικά (PPE) στο Πανεπιστήμιο της Οξφόρδης, και έλαβε πτυχίο (BA) το 1937, με βαθμό άριστα.https://www.jesus.ox.ac.uk/wp-content/uploads/2021/06/JCP118.pdf Ύστερα από την αποφοίτησή του, εργάστηκε ως ακαδημαϊκός ερευνητής στο Πανεπιστήμιο της Οξφόρδης, και κατόπιν Λέκτορας Οικονομικής Ιστορίας στο ίδιο πανεπιστήμιο.

Κατάλογος πολιτικών αξιωμάτων
Βουλευτής 1945-1983
Μέλος της Βουλής των Λόρδων, ως Βαρόνος Ουίλσον του Ριβώ 1983-1995
Κοινοβουλευτικός Εκπρόσωπος στο Υπουργείο Εργασίας 1945-1947
Υπουργός Εξωτερικού Εμπορίου 1947
Υπουργός Εμπορίου 1947-1951
Σκιώδης Μέγας Θησαυροφύλακας* 1955-1961
Σκιώδης Υπουργός Εξωτερικών* 1961-1963
Ηγέτης της Αντιπολίτευσης στη Βουλή των Κοινοτήτων 1963-1964
Πρωθυπουργός του Ηνωμένου Βασιλείου 1964-1970
Υπουργός Οικονομικών 1964-1970
Υπουργός Δημοσίων Υπηρεσιών 1968-1970
Ηγέτης της Αντιπολίτευσης στη Βουλή των Κοινοτήτων 1970-1974
Πρωθυπουργός του Ηνωμένου Βασιλείου 1974-1976
Υπουργός Οικονομικών 1974-1976
Υπουργός Δημοσίων Υπηρεσιών 1974-1976

|*Η σκιώδης κυβέρνηση είναι μία επίσημη πειραματική κυβέρνηση που σχηματίζει η αντιπολίτευση σε περίπτωση πτώσης της εκάστοτε κανονικής κυβέρνησης.

Παραπομπές

Εξωτερικοί σύνδεσμοι


Κατηγορία:Πρωθυπουργοί του Ηνωμένου Βασιλείου
Κατηγορία:Ηγέτες του Εργατικού Κόμματος (Ηνωμένο Βασίλειο)
Κατηγορία:Πολιτικοί του Εργατικού Κόμματος (Ηνωμένο Βασίλειο)
Κατηγορία:Απόφοιτοι του Πανεπιστημίου της Οξφόρδης
Κατηγορία:Τάγμα της Περικνημίδας
Κατηγορία:Υπουργοί Οικονομικών (Ηνωμένο Βασίλειο)